عدالت و اینکیشاف پارتیسی‌نین (آک پارتی) سؤزچوسو عمر چلیک فرانسا پرزیدنتی امانوئل ماکرونون اؤزونون مستملکه ماراق‌لارینی قوروماق اوچون حقوق اساس‌لارینه عمل ائتمه‌دن افریقانین هر یئرینده عملیات کئچیرن اؤلکه‌سی‌نین وضعیتیله اوزلشمه‌سی‌نین لازیم گلدیگینی سؤیله‌ییب.
چلیک ماکرونون ترور تشکیلاتی ی.پ.گ / پ.کا.کا-یا قارشی سوریه-نین قوزیی ینده "باریش چشمه‌سی" حرکاتی کئچیرن تورکیه-‌نین ناتو متفیق‌لریندن هم رای‌لیک گؤزله‌مه‌مه‌سی‌نین لازیم اولدوغو ایله علاقه‌دار سؤزلرینه شخصی تویتر صحیفه‌سینده موناسیبت بیل‌دیره‌رک یازیب کی، ماکرون تورکیه-‌نین سوریه-نین قوزیی ینده ترور دؤولتی قورولماسینا مانع تؤره‌دن عملیات لاریندان ان چوخ ناراحات اولان شخص‌دیر. ترور تشکیلاتی‌نین دیرناقاراسی رهبرلرینی ان چوخ قوناق ائدن شخص ده ماکرونون اؤزودور.
ماکرونون منطق لی دانیشمادیغینی وورغولایان چلیک "ماکرونون سوریه حاقیندا سؤیله‌دیک‌لری‌نین هامیسی فرانسانین سوریه-ده کی مستملکه کئچمیشینی پارلاق جمله‌لرله یاشاتماق ایستمه‌سیندن عبارت‌دیر. بونا گؤره ایشی ترورو دستکلمه‌یه قدر آپاریب چیخارا بیلر. "باریش چشمه‌سی" عملیاتینی کئچیرن تورکیه ناتو-دان کؤمک گؤزله‌یه بیلمز دئین ماکرونا دئییلمه‌سی لازیم اولان سؤزلر وار. فرانسانین ناتو-یا وئردیگی تحفه‌نین نه اولدوغو ایله باغلی چوخ تنقید وار. اما تورکیه‌سیز بیر ناتو اولمایاجاغی موضوع سوندا هر کس هم فیکیردیر" ایفاده‌سینی ایشلدیب.
عمر چلیک فرانسانین متفیق‌لیک روحو عوضینه مستملکچی منفعت‌لری قوروماق مرکزلی حرکت ائتدیگینی سؤیله‌ییب.
چلیک "تورکیه-‌نین ترورلا موباریزه‌سینی تنقید ائدن‌لر تورکیه اوچون هئچ بیر شئی ایفاده ائتمیر. ترورلا موباریزه‌میزین تنقید ائدن‌لر آوروپانین بئیین اؤلومو اوچون جهد گؤسترن‌لردیر. بیز اونلارا دایم دموکراتیک دیرلری قوروما‌لی اولدوق‌لارینی خاطیرلاتاجاغیق" دئییب.
